<classify> Katika kipindi cha kwanza Geita walionesha mchezo mzuri na kupata mabao yote katika kipindi hicho huku kipindi cha pili Polisi wakizinduka na kuishambulia Geita Gold Minning kwa kasi lakini mashambulizi hayo hayakuzaa matunda.Geita walianza kupata bao katika dakika ya 16 kupitia kwa winga wake Venance Joseph baada ya kupokea pasi kutoka ya Hussein kutoka magharibi mwa uwanja.Hata hivyo Polisi walijitahidi kufanya mashambulizi lakini kipa wa Geita Gold Minning Said Ally alikuwa makini kuokoa hatari langoni mwake.Geita walipata bao la pili kupitia kwa mchezaji yuleyule Joseph baada ya kuwazidi kasi mabeki wa Polisi Frank Sindato na Fidelis Sanja na kuuweka mpira kimiani.Polisi walifanya mabadiliko kwa kumtoa Faraji Mwinshehe na kumwingiza Ibrahim Mbogamasoli ambaye aliiongezea uhai timu hiyo.Katika kipindi cha pili Geita Gold Minning walifanya mabadiliko ya kumtoa Paul Michael na nafasi yake kuchukuliwa na Abubakary Mnyambegu lakini hawakuweza kubadili matokeo.Kutokana na matokeo hayo Polisi Dodoma imeendelea kubaki na Pointi 14, huku Geita Gold Minning ikijiongezea Pointi na kufikisha pointi 15.Mchezo unaofuata Polisi itakuwa ugenini kucheza na Toto Africans na Geita ikirudi nyumbani kucheza na JKT Kanembwa.  <topic>: michezo 